ᱮᱲᱮ ᱟᱺᱰᱤᱡ ᱤᱫᱤ ᱞᱮᱠᱟ ᱛᱟᱦᱮᱸᱭᱟ ᱛᱟᱠᱚ ᱢᱚᱱ ᱫᱚ !
 ᱡᱤᱣᱤ ᱡᱟᱸᱫᱮ ᱛᱟᱸᱫᱮ ᱦᱟᱯᱲᱟᱢ ᱠᱚᱣᱟᱜ ᱵᱤᱫᱟᱹᱞ ᱩᱱ ᱫᱚ !
 ᱟᱵᱚ ᱠᱚᱣᱟᱜ ᱥᱟᱶᱦᱮᱫ ᱦᱚᱸ ᱩᱱᱠᱩ ᱜᱮᱠᱚ ᱫᱚᱲᱦᱚ ᱚᱴᱚ ᱟᱠᱟᱣᱟᱫ ᱵᱚ !
 ᱦᱚᱲ ᱦᱚᱯᱚᱱᱟᱜ ᱥᱟᱶᱦᱮᱫ ᱟᱹᱰᱤ ᱜᱮᱠᱚ ᱫᱚᱲᱦᱚ ᱚᱴᱚ ᱠᱟᱫ ᱫᱚ !
 ᱥᱮᱪᱮᱫ ᱵᱮᱜᱚᱨ ᱚᱱᱟ ᱢᱟ ᱛᱤᱥ ᱦᱚᱸ ᱵᱟᱝ ᱫᱩᱠᱷᱢᱟᱹ ᱧᱟᱢ ᱠᱚᱜ ᱫᱚ !
 ᱯᱷᱩᱨᱜᱟᱹᱞ ᱠᱚᱜ ᱪᱚᱵᱚᱱ ᱵᱟᱝ ᱪᱚ ᱚᱱᱟ ᱵᱟᱝᱠᱷᱟᱱ ᱫᱚ ᱤᱫᱩᱪᱚᱝ ᱜᱮ !
 ᱵᱟᱵᱽᱬᱮ ᱥᱩᱢᱩᱝ ᱥᱮᱫᱟᱭ ᱫᱚ ᱥᱮᱪᱮᱫᱚᱜ ᱟᱹᱭᱫᱟᱹᱨᱤ ᱛᱟᱦᱮᱸᱭᱟ !
 ᱥᱟᱺᱜᱤᱧ ᱠᱷᱚᱱ ᱥᱮᱪᱮᱫᱚᱜ ᱠᱚ ᱵᱟᱢ ᱟᱸᱡᱚᱢ ᱠᱮ ᱠᱚᱣᱟ !
 ᱢᱟᱨᱥᱟᱞ ᱦᱚᱨ ᱛᱮ ᱩᱱᱠᱩ ᱜᱮ ᱫᱤᱥᱚᱢ ᱦᱚᱲ ᱠᱚ ᱟᱹᱜᱩ ᱞᱮᱫ ᱠᱚᱣᱟ !
 ᱵᱮᱱᱟᱣᱮᱱ ᱵᱚ ᱟᱵᱚ ᱦᱚᱸ ᱛᱟᱭᱚᱢ ᱫᱟᱜ ᱛᱮ ᱚᱨ ᱠᱷᱟᱹᱠᱟᱹᱲ ᱛᱟᱭᱟᱱ !
 ᱠᱚᱸᱜᱽᱨᱮᱥ ᱵᱮᱨᱮᱫ ᱠᱟᱛᱮ ᱦᱚᱲ ᱠᱚᱭ ᱡᱩᱢᱤᱫᱽ ᱞᱮᱫ ᱠᱚ ᱛᱟᱦᱮᱸ ᱫᱚᱜ !
 ᱚᱱᱟ ᱫᱚ ᱟᱨ ᱦᱚᱸ ᱥᱟᱦᱮᱵᱽ ᱟᱛᱮ ᱵᱮᱱᱟᱣᱟᱜ ᱜᱚᱱᱚᱴᱷᱚᱱ ᱜᱮ !
 ᱥᱟᱦᱮᱵᱽ ᱯᱟᱹᱨᱤ ᱟᱠᱚ ᱫᱤᱥᱚᱢ ᱠᱚ ᱞᱟᱜᱟ ᱨᱩᱣᱟᱹᱲ ᱚᱪᱚᱭᱮᱱᱟ ᱚᱱᱟᱛᱮ !
 ᱟᱵᱚ ᱥᱟᱱᱛᱟᱲ ᱠᱚᱣᱟᱜ ᱦᱚᱸ ᱥᱟᱶᱦᱮᱫ ᱟᱹᱰᱤ ᱞᱟᱦᱟ ᱟᱠᱟᱱ ᱜᱮ !
 ᱩᱱᱠᱩ ᱵᱟᱝ ᱠᱷᱟᱱ ᱟᱨ ᱦᱚᱸ ᱛᱤᱱᱟᱹᱜ ᱪᱚ ᱛᱟᱭᱚᱢ ᱨᱮ ᱟᱵᱚ ᱠᱚ !
 ᱡᱚᱛᱚ ᱦᱚᱲ ᱴᱷᱮᱱ ᱜᱮ ᱛᱟᱦᱮᱸᱱᱟ ᱚᱱᱟ ᱡᱟᱜ ᱠᱟᱛᱮ ᱞᱮᱠᱟᱜᱮ !
 ᱚᱱᱟ ᱛᱮᱜᱮ ᱫᱤᱱᱟᱹᱢ ᱱᱮᱭᱟᱣ ᱠᱷᱟᱹᱯᱟᱹᱨᱤᱭᱟᱹᱣ ᱵᱚᱱ ᱵᱮᱱᱟᱣᱟ !
 ᱩᱱᱠᱩ ᱵᱟᱝᱠᱷᱟᱱ ᱟᱵᱚ ᱤᱫᱩ ᱪᱚᱝ ᱱᱚᱶᱟ ᱴᱷᱟᱶ ᱨᱮᱫᱚ ᱵᱟᱝ ᱜᱮ !
 ᱩᱱᱠᱩ ᱜᱮᱛᱚ ᱠᱚ ᱵᱚᱫᱚᱞ ᱚᱴᱚ ᱟᱠᱟᱫᱼᱟ ᱟᱵᱚ ᱠᱚᱣᱟᱜ ᱚᱱᱟ ᱞᱚᱦᱚᱫ ᱵᱚᱲ ᱫᱚ ! 